Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: folytán, az 1989. évi XIII. törvény (a továbbiakban: Át.)
Paragraph Index: 711

21. §-ának (2) bekezdése alapján az önkormányzatokat megilletõ járandóság (üzletrész, részvény) kifizetésével kapcsolatban az Állami Privatizációs és Vagyonkezelõ Részvénytársaság (ÁPV Rt.), valamint az önkormányzatok között „blanketta-szerzõdések” jöttek létre. A szerzõdésekben rögzítették, hogy az ÁPV Rt. a részvényeket természetben nem tudja kiadni az önkormányzatnak. Meghatározták azt az összeget, amely az önkormányzatokat az üzletrészek, illetve részvények helyett megilleti. Az ÁPV Rt. az így meghatározott összegnek a szerzõdésben megjelölt — rövid — határidõben történõ kifizetésére vállalt kötelezettséget. A megállapodásban az önkormányzatok az ÁPV Rt. szerzõdésszerû teljesítése esetére több pontban olyan nyilatkozatot tettek, amely szerint sem az üzletrész, részvény értékével kapcsolatban, sem más jogcímen további követelést nem támasztanak, minden egyéb pénzügyi követelésüktõl elállnak, beleértve a perrel kapcsolatos költségeket is. Végül a megállapodások rendelkeztek arról is, hogy az önkormányzat a szerzõdés késedelmes teljesítése esetén a mindenkori jegybanki alapkamat kétszeresét számítja fel. A késõbbiekben a szerzõdés szerinti pénzösszeg határidõben, más esetekben késedelmesen történt kifizetését követõen, az önkormányzatok különbözõ jogcímeken pert indítottak az ÁPV Rt. ellen. Keresetükben igényelték az állami vállalatok átalakulásától a társasági részesedések értékesítése után befolyt összeg kifizetéséig számított tõkésített késedelmi kamata és annak az önkormányzat részére történt teljesítésétõl számított késedelmi kamata megfizetését. A különbözõ perekben hozott jogerõs ítéletekben a bíróságok másként értékelték az önkormányzat által tett joglemondó nyilatkozatokat, illetve az ÁPV Rt. adós késedelmének jogkövetkezményét. Az egyik perben a Legfelsõbb Bíróság mint felülvizsgálati bíróság a szerzõdés értelmezése körében azt fejtette ki, hogy az önkormányzat joglemondása csak a határidõben történõ teljesítésre vonatkozott. Az ÁPV Rt. késedelmes teljesítése folytán a megállapodás hatálya megszûnt, a Ptk.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes